作者：黄庭坚
词牌/韵律：沁园春

paragraphs: 把我身心，为伊烦恼，算天便知。
恨一回相见，百方作计，未能偎倚，早觅东西。
镜里拈花，水中捉月，觑著无由得近伊。
添憔悴，镇花销翠减，玉瘦香肌。
奴儿。
又有行期。
你去即无妨我共谁。
向眼前常见，心犹未足，怎生禁得，真个分离。
地角天涯，我随君去。
掘井为盟无改移。
君须是，做些儿相度，莫待临时。